Magdalena Zeger

Magdalena Zeger (* ümme 1491; † 16. Januar 1568 in Kolding) was en Kalennermakerske un befrüiged med den Dokter un Mathematiker Thomas Zeger. Över üre Afkumst es niks bekend, man se het wul dat Kalennerhandwärk van üren Manne afleerd, den eursten Perfesser för Mathematik an’r domools nüigen Universiteut in Marborg, ümmedat se osse eune Friuen sülvenst nich Verläuv hadde eune Univerteut teo besoiken.

Wanneur se exaktemene by dat Kalennerschrüiven med teohäuren Prognostiken büigoon es, es nich künnig, man woorschüinlik het se över Joren Kalenner för Däänmark schrieven. De noblieven Exemplare van üren Kalenner un Prognostiken iut den Joren 1561 un 1563 sind in Hamborg up Middelsassisk drucked. Med üür begunn openboor auk de Kalennerdrucke door, ümedat olle anneren bekenden Kalenners in Hamborg iut lätere Tüid stammt.

No den Daud van üren Manne 1544 in Kopenhagen taug seu no dat däänske Kolding. Van besünner wettenskoplik Belang es Magdlena Zeger, ümdat seu os eurste Frien sülvststännige Publikatscheonen in’r Astronomie schreiv un upteo büi de eursten Friuens teohäurt, deu in’r Natiurwettenskop algemeun publizeuren. 

 Kiek ook bi 

 List vun plattdüütschen Schrieverschen

 Weblenk 

 Magdalena Zeger In: Biobibliographisches Handbuch der Kalendermacher von 1550 bis 1750

Kategorie:Astronom
Kategorie:16. Johrhunnert
Kategorie:15. Johrhunnert
Kategorie:Fru
Kategorie:Plattdüütsch